A Törvényszék (nyolcadik tanács) 2018. július 12‑i ítélete – Taihan Electric Wire kontra Bizottság
(T‑446/14. sz. ügy)
„Verseny – Kartellek – Az elektromos kábelek európai piaca – Az EUMSZ 101. cikk megsértését megállapító határozat – Egységes és folyamatos jogsértés – Leküzdhetetlen akadályok – Az EUMSZ 101. cikk alkalmazhatatlansága – A részvétel időtartama – Egyenlő bánásmód – A bírság összegének kiszámítása – Az eladások értéke – A jogsértés súlya – Enyhítő körülmények – Korlátlan felülvizsgálati jogkör”
1.      Kartellek – Versenytorzítás – Értékelési szempontok – Az európai termelőknek a területükön a külföldi termelőktől származó valós vagy potenciális versenytől való védelmére irányuló megállapodás – Megfelelő megállapítás a külföldi termelők európai piacra lépésének leküzdhetetlen akadályai hiányában
(EUMSZ 101. cikk, (1) bekezdés)
(lásd: 34–44. pont)
2.      Kartellek – Tilalom – Jogsértések – Egységes jogsértést megvalósító megállapodások és összehangolt magatartások – A jogsértés egészéért való felelősség egyetlen vállalkozásnak való betudása – Feltételek – Átfogó terv keretébe illeszkedő jogellenes magatartások és cselekmények – Értékelés – Szempontok – A jogsértés egységes céljához való hozzájárulás
(EUMSZ 101. cikk, (1) bekezdés)
(lásd: 51–55. pont)
3.      Kartellek – Vállalkozások közötti megállapodások – Fogalom – Versenyellenes célú találkozókon való részvétel – Bennfoglaltság – Feltétel – A meghozott döntésektől való elhatárolódás hiánya – Értékelési szempontok
(EUMSZ 101. cikk, (1) bekezdés)
(lásd: 71–77. pont)
4.      Kartellek – Tilalom – Jogsértések – Igazolás – Valamely vállalkozásra irányuló fenyegetések és nyomás – A relevancia hiánya
(EUMSZ 101. cikk, (1) bekezdés)
(lásd: 78. pont)
5.      Verseny – Közigazgatási eljárás – Jogsértést megállapító bizottsági határozat – A jogsértésnek és a jogsértés időtartamának a Bizottságra háruló bizonyítása – A bizonyítási teher terjedelme – A jogsértés kezdetének bizonyítása
(EUMSZ 101. cikk, (1) bekezdés)
(lásd: 84–98. pont)
6.      Verseny – Bírságok – A vállalkozás egyéni magatartásának figyelembevételével történő értékelés – A más gazdasági szereplővel szembeni szankció hiányának következménye – Hiány – Az egyenlő bánásmód elvének a jogszerűség elvével összeegyeztetendő tiszteletben tartása
(EUMSZ 101. cikk, (1) bekezdés; 1/2003 tanácsi rendelet, 23. cikk, (2) bekezdés)
(lásd: 106–110. pont)
7.      Verseny – Bírságok – Összeg – Meghatározás – Az alapösszeg megállapítása – Az eladások értékének meghatározása – A jogsértéssel közvetlen vagy közvetett összefüggésben megvalósított eladások – A világszintű értékesítések figyelembevétele az egyes vállalkozások jogsértésben való részvétele viszonylagos súlyának tükrözése érdekében – Az arányosság elvének és az egyenlő bánásmód elvének tiszteletben tartása
(1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 13. és 18. pont)
(lásd: 117–126. és 130–138. pont)
8.      Verseny – Bírságok – Összeg – Meghatározás – Az alapösszeg megállapítása – A jogsértés súlya – Belépési díj – Figyelembe veendő tényezők
(1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 20–23. és 25. pont)
(lásd: 144–153. pont)
9.      Verseny – Bírságok – Összeg – Meghatározás – Az alapösszeg kiigazítása – Enyhítő körülmények – A kartellben kötött megállapodás szerintitől eltérő magatartás
(1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 29. pont)
(lásd: 172. pont)
10.    Verseny – Bírságok – Összeg – Meghatározás – Az alapösszeg kiigazítása – Enyhítő körülmények – Valamely vállalkozásra irányuló fenyegetések és nyomás – Kizártság
(1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 29. pont)
(lásd: 173–176. pont)
Tárgy
Egyrészt az [EUMSZ] 101. cikk és az [EGT]‑Megállapodás 53. cikke alkalmazására vonatkozó eljárásban (AT.39610 – „erősáramú [helyesen: elektromos] kábelek” ügy) 2014. április 2‑án hozott C(2014) 2139 final bizottsági határozatnak a felperest érintő részében történő megsemmisítése iránt, másrészt pedig a vele szemben kiszabott bírság összegének csökkentése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék a Taihan Electric Wire Co. Ltd‑t kötelezi a költségek viselésére.